****

**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUIBISTRIȚA - NĂSĂUD** |

**D**

**DECIZIE INIȚIALĂ**

**din 25 septembrie 2020**

Urmare a notificării depusă de **TOMPA ILIE și TOMPA FLOAREA**, cu domiciliul în localitatea Telciu, nr. 295,privind prima versiune a planului: *Plan Urbanistic Zonal –* Introducere teren în intravilanul localității Cociu pentru construire casă de locuit în regim de înălțime P+M, în localitatea Cociu, extravilan, comuna Șintereag, înregistrată la Agenţia pentru Protecţia Mediului Bistriţa-Năsăud cu nr. 9054/27.08.2020, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din data de 23.09.2020,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

**Planul Urbanistic Zonal** - **Introducere teren in intravilanul localității Cociu pentru construire casă de locuit în regim de înălțime P+M**, în localitatea Cociu, extravilan, Carte funciară nr. 26582, nr. cad. 569, comuna Șintereag, judeţul Bistriţa-Năsăud,

**titular**: **TOMPA ILIE și TOMPA FLOAREA,** cu domiciliul în localitatea Telciu, nr. 295, judeţul Bistriţa-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

**Motivele care au stat la baza luării deciziei etapei de încadrare, luând în considerare criteriile prevăzute în anexa 1 a HG nr.1076/2004, sunt următoarele:**

*- prezentul Plan Urbanistic Zonal se elaborează pentru introducerea terenului în intravilan și posibilitatea construirii unei case de locuit;*

*- terenul studiat prin PUZ, cu suprafața totală de 1400 m2 proprietate privată a numiților Tompa Ilie și Tompa Florea este situat în extravilanul localității Cociu, comuna Șintereag;*

*- conform PUG-ului actual al comunei Șintereag zona studiată are funcțiunea de fanețe (destinație agricolă);*

*- prin prezentul PUZ se propune scoaterea terenului din extravilan și introducerea lui în întravilan, cu funcțiunea curți, construcții, în vederea construirii unor case de locuit;*

*- Bilanţ teritorial:*

*- suprafaţă teren studiat 1400 mp;*

*- suprafață construită propusă 130 mp;*

*- suprafață acces pietonal și auto - 40 mp*

*- suprafață spații verzi - 420 mp*

*Indici urbanistici:*

*- POT propus – 9,28 %;*

*- CUT propus – 0,18.*

*Pe terenul studiat se va amplasa o casă de locuit în regim de înălțime P+M. Suprafața terenului studiat este alcătuită din 4 parcele.*

*Conform* ***Anexei 1 a H.G. nr. 1076/2004*** *pentru planuri, criteriile pentru determinarea efectelor semnificative potenţiale asupra mediului sunt:*

**1.** *Caracteristicile planurilor şi programelor cu privire, în special, la:*

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

PUZ-ul propus creează un cadru pentru proiecte şi pentru activităţi viitoare şi stabileşte reglementări urbanistice pentru o zonă limitată la amplasamentul studiat.

Prin PUZ-ul studiat se propun:

- stabilirea funcțiunii zonei, realizarea unei zone destinate locuițelor individuale în regim de înălțime P+M;

- precizarea regimului de înălţime şi a indicatorilor privind utilizarea terenului (POT, CUT);

- realizare accese carosabile și pietonale;

- aliniamente obligatorii, distanţe de retragere de la aliniament;

- echiparea edilitară a amplasamentului;

- reguli cu privire la amplasarea de spaţii verzi şi împrejmuiri;

- reguli cu privire la păstrarea integrităţii mediului;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

- conform certificatului de urbanism, terenul studiat prin PUZ, cu suprafața totală de 1400 mp, proprietate privată a numiților *Tompa Ilie și Tompa Florea* este situat în extravilanul localității Cociu, comuna Șintereag;

- conform PUG Șintereag zona studiată are funcțiunea de fanețe (destinație agricolă);

- conform documentației depusă, PUZ-ul propus respectă condițiile din Regulamentul Local de Urbanism aferent PUG Șintereg cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;

- proiectul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;

- amplasamentul nu este situat în zonă de arie naturală protejată sau în arie în care standardele de calitate ale mediului, stabilite de legislaţie, au fost depăşite;

- terenul studiat nu este expus riscurilor naturale (fenomene de instabilitate, inundabilitate).

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- este prevăzută amenajarea unei suprafațe de spațiu verzi de 420 mp; **procentul de ocupare a terenului de către spațiile verzi este de 30%.**

*d) problemele de mediu relevante pentru plan sau program:*

- factorul de mediu apă: alimentarea cu apă se va realiza prin conectarea la rețele hidroedilitare existente în zonă; evacuarea apelor uzate menajere – bazin vidanjabil;

- factorul de mediu aer: principalele surse de poluare a aerului sunt arderea combustibilului pentru încălzire și traficul auto;

- factorul de mediu sol: poate fi afectat prin depozitări necontrolate de deșeuri. Prin respectarea prevederilor legislației de mediu în vigoare privind modul de depozitare pentru toate categoriile de deșeuri colectate și generate, efectele negative asupra factorului de mediu sol vor fi reduse;

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

- planul va respecta la implementare legislația națională și comunitară de mediu în vigoare;

**2.** Caracteristicile efectelor şi ale zonei posibil a fi afectate cu privire, în special, la:

*a) probabilitatea, durata, frecvenţa şi reversibilitatea efectelor:*

- În condiţiile în care implementarea se va face cu respectarea legislației de mediu în vigoare, nu se identifică efecte negative asupra factorilor de mediu.

*b) natura cumulativă a efectelor:*

- P.U.Z.-ul nu generează efecte negative asupra altor planuri și programe.

*c) natura transfrontieră a efectelor:*

- Nu este cazul.

*d) riscul pentru sănătatea umană sau pentru mediu (de exemplu, datorită accidentelor);*

- Prin soluții constructive corespunzătoare adoptate la realizarea investiției şi prin respectarea tuturor măsurilor impuse în desfăşurarea activităţii nu se va produce un impact semnificativ asupra sănătății și mediului.

*e) mărimea şi spaţialitatea efectelor (zona geografică şi mărimea populaţiei potenţial afectate):*

- Efectele generate de plan sunt de mică amploare raportate la suprafața studiată.

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural:*

Nu este cazul.

*(ii)depăşirea standardelor sau a valorilor limită de calitate a mediului;*

Nu este cazul.

*(iii) folosirea terenului în mod intensiv;*

- În urma amenajărilor propuse, procentul de ocupare al terenului va fi de 9,28, iar coeficientul de ocupare al terenului de 0,18.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- Nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin PUZ, titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

5. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

Anunţuri publice privind depunerea solicitării de obținere a avizului de mediu a fost mediatizat prin publicare în presa locală și afişare pe site-ul şi la sediul A.P.M. Bistriţa-Năsăud.

Anunțul public privind decizia inițială a etapei de încadrare publicat pe situl APM Bistrița Năsăud.

Nu s-au înregistrat observaţii sau comentarii din partea publicului interesat.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Legii 292/2018 privind evaluarea impactului anumitor proiecte publice şi private asupra mediului.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

DIRECTOR EXECUTIV, ŞEF SERVICIU AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

ÎNTOCMIT,

geogr. Elena Greab

**AGENŢIA PENTRU PROTECŢIA MEDIULUI BISTRIȚA - NĂSĂUD**

Adresa: strada Parcului nr. 20, Bistrița, cod 420035, jud. Bistrița-Năsăud

E-mail: [office@apmbn.anpm.ro](mailto:office@apmbn.anpm.ro); Tel.0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |